Bo Nordby, Jens Nielsen, Rasmus Olsen og Mads Møller er de nordjyske spillere i landstræner Mike Sirents VM-trup til A-VM i ishockey, som begynder 27. april i Moskva. Hver nation må stille med 24 spillere. I den danske trup er foreløbig 26 spillere, så to mand skal sorteres væk, men der er også en del spørgsmålstegn. Blandt andet skal landstræner Mike Sirant sortere to af de ni udtagne backs fra. Fem spillere, heriblandt Rasmus Pander og Daniel Nielsen fra de nykårede danske mestre Herning Blue Fox, er sikre på en plads, mens de øvrige fire i den kommende uges forberedelser og træningskampen mod Italien på lørdag i Aalborg skal vise, at de har fortjent en VM-billet. Endelig er det også fortsat åbent, om de tre profiler, der stadig er involveret i slutspillet i nordamerikansk ishockey, får løbepas til VM-turneringen. Både Jannik Hansen, Frans Nielsen og Kim Staal har imidlertid sagt ja til at støde til landsholdet, hvis de får lov af deres klubber. Målmænd: Peter Hirsch (Leksand), Michael Madsen (Sport Vaasaa), Simon Nielsen (Rødovre). Backs: Andreas Andreasen (EfB Ishockey), Henrik Benjaminsen (Odense), Mads Bødker (Rögle), Morten Dahlmann (Nordsjælland), Jesper Damgaard (Lugano), Stefan Lassen (Herning), Mads Møller (AaB Ishockey), Daniel Nielsen (Herning), Rasmus Pander (Herning). Forwards: Mads Christensen (Herning), Thor Dresler (Herlev), Morten Green (Leksand), Jannik Hansen (Vancouver Canucks), Nichlas Hardt (Herlev), Christoffer Kjærgaard (Herning), Morten Madsen (Victoriaville Tigers), Jens Nielsen (AaB Ishockey), Frans Nielsen (Bridgeport Sound Tigers), Bo Nordby (AaB Ishockey), Rasmus Olsen (AaB Ishockey), Peter Regin (Timrå IK), Michael Smidt (Rødovre), Kirill Starkov (Red Deer Rebels), Kim Staal (Milwaukee Admirals), Alexander Sundberg (Rødovre), Ronni Thomassen (Rødovre). To backs skal sorteres fra inden VM, ligesom det stadig er tvivlsomt, om Jannik Hansen, Frans Nielsen og Kim Staal får lov at komme med af deres nordamerikanske klubber, der stadig er involveret i slutspil.

Referat:
Ishockeylandstræner Mike Sirent har udtaget den danske trup til A-VM i ishockey. 4 AaB&#39;ere er med i truppen.